Document ID: 31980D0764

ODLOČBA KOMISIJE (EGS) št. 80/764
z dne 8. julija 1980
o določitvi sheme tabel in opredelitev, ki se nanašajo na vmesna statistična raziskovanja vinogradov
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 357/79 z dne 5. februarja 1979 o statističnih raziskovanjih vinogradov1) in zlasti člena 5(5) in člena 6(7) te uredbe,
ker morajo države članice v skladu s členom 5(5) Uredbe (EGS) št. 357/79 predložiti rezultate vmesnih raziskovanj v obliki seznama tabel, ki naj bi ga sprejeli po postopku iz člena 8 navedene uredbe,
ker je treba predpisati določene opredelitve, ki se nanašajo na vmesna raziskovanja, da se zagotovi primerljivost podatkov, podanih v teh tabelah,
ker morajo biti v skladu s členom 6(7) Uredbe (EGS) št. 357/79 podatki iz člena 6, posredovani Komisiji v obliki seznama s tabelami, ki naj bi ga sprejela po postopku iz člena 8 navedene uredbe,
ker so ukrepi, predvideni v tej odločbi, v skladu z mnenjem Stalnega odbora za statistiko kmetijstva,
SPREJELA NASLEDNJO ODLOČBO:
Člen 1
Oblika seznama tabel za vmesna raziskovanja vinogradov in za podatke iz člena 6 Uredbe (EGS) št. 357/79 je določena v Prilogi I.
Člen 2
Opredelitve, ki se nanašajo na vmesna raziskovanja, se določi v Prilogi II.
Člen 3
Odločba je naslovljena na države članice.
V Bruslju, 8. julija 1980

Labels: 19
6